A Bizottság 84/443/EGK irányelve
(1984. július 26.)
a takarmányozási célra felhasznált egyes termékekről szóló 82/471/EGK tanácsi irányelv mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a takarmányozási célra felhasznált egyes termékekről szóló, 1982. június 30-i 82/471/EGK tanácsi irányelvre [1] és különösen annak 6. cikkére,
mivel a 82/471/EGK irányelv előírja a mellékletek tartalmának a tudományos és műszaki ismeretek fejlődéséhez történő állandó igazítását;
mivel további alcsoportokra kell felosztani a "a fehérjét nem tartalmazó nitrogénvegyületek és hasonló termékek" csoportját, hogy világos különbséget lehessen tenni a "fehérjét nem tartalmazó nitrogénvegyületek", "aminosavak és sóik", illetve az "aminosavak hidroxi-analógjai" csoportokhoz tartozó termékek között; mivel ennek a további felosztásnak az eredményeként és a már végrehajtott vizsgálatokra figyelemmel az új termékek használatát engedélyezni kell bizonyos feltételekkel;
mivel úgy találták, hogy meg kell változtatni az összetétel-jellemzőket és a mellékletben közölt egyes termékekre megállapított különös rendelkezéseket;
mivel az ezen irányelvben előírt intézkedések összhangban vannak a Takarmányok Állandó Bizottságának véleményével,
ELFOGADTA EZT AZ IRÁNYELVET:
1. cikk
A 82/471/EGK irányelv melléklete az ezen irányelv mellékletének megfelelően módosul.
2. cikk
A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy az 1. cikknek legkésőbb 1985. június 30-ig megfeleljenek. Erről haladéktalanul tájékoztatják a Bizottságot.
3. cikk
Ennek az irányelvnek a tagállamok a címzettjei.
Kelt Brüsszelben, 1984. július 26-án.